മരിച്ച ഭര്ത്താവിന് ശവകുടീരവുമായി രണ്ടു ഭാര്യമാര് തൊട്ടടുത്ത് തന്നെ തങ്ങള്ക്കും അന്തിവിശ്രമത്തിന് ഇടമൊരുക്കി തിരുപ്പതി: ആന്ധ്രപ്രദേശിലെ രണ്ട് സ്ത്രീകള് തങ്ങളുടെ മരണപ്പെട്ട ഭര്ത്താവിനോട് കാണിച്ച തുല്യതയില്ലാത്ത സ്നേഹവും അനുകമ്ബയും എല്ലാവരെയും അത്ഭുതപ്പെടുത്തിയിരിക്കുകയാണ്. അനന്ദപൂര് ജില്ലയില് താമസിക്കുന്ന ഇരുവരും ഭര്ത്താവിനായി ഒരു ശവകുടീരം തന്നെ നിര്മ്മിച്ചിട്ടുണ്ട്. ഇതിന് പുറമെ ഇരുവരും തങ്ങള്ക്കു വേണ്ടിയും ഓരോ ശവകുടീരങ്ങള് മരണത്തിന് മുന്പ് തന്നെ തയ്യാറാക്കിയിട്ടുണ്ട്. കൂടാതെ, തങ്ങളുടെ മരണ ശേഷം ഭര്ത്താവിനെ അടക്കിയ സ്ഥലത്തുതന്നെ തയ്യാറാക്കിയ ഈ ശവകുടീരങ്ങളില് തങ്ങളെയും മറവ് ചെയ്യണമെന്ന് ബന്ധുക്കളോട് ഇരുവരും ആവശ്യപ്പെട്ടിട്ടുണ്ട്. രായലസീമ പ്രദേശത്തെ അനന്ദപൂര് ജില്ലയുടെ ഭാഗമായ കമറുപള്ളി ഗ്രാമത്തില് താമസിച്ചിരുന്ന കുറുബ രാഗേ പെഡ്ഡ കൊണ്ടയ്യ എന്ന കര്ഷകനും, ഭാര്യമാരായ അഞ്ജിനമ്മ, യെല്ലമ്മ എന്നിവരും വിവാഹ ശേഷം വളരെ സന്തോഷപൂര്ണമായ ജീവിതമായിരുന്നു നയിച്ചിരുന്നത്. ഇവര്ക്ക് മക്കളില്ലായിരുന്നിട്ടും തര്ക്കങ്ങളോ മറ്റു അടിപിടികളോ ഇല്ലാതെയാണ് ഇവര് കഴിഞ്ഞത്. എന്നാല് ഭര്ത്താവ് മരണപ്പെട്ടതോടെ പ്രായമായ രണ്ട് സ്ത്രീകളുടെയും ജീവിതം സങ്കടപൂര്ണമായി. ഇരുവര്ക്കും തങ്ങളുടെ ഭര്ത്താവിനെ മറക്കാന് കഴിയുന്നില്ല എന്നതാണ് ഇതിന് കാരണം. സങ്കടം വരുമ്ബോള് ആളുകള് എന്തൊക്കെ ചെയ്യും എന്ന് പ്രവചിക്കാന് കഴിയില്ല എന്ന് പറയാറുണ്ടല്ലോ. ആളുകള്ക്ക് പലപ്പോഴും വിചിത്രമായി തോന്നിയേക്കാവുന്ന കാര്യങ്ങളായിരിക്കും ഇത്തരം ആളുകള് ചെയ്യുക. ഈ ജില്ലയില് തന്നെയുള്ള കര്ഷക കുടുംബത്തില് ജനിച്ച ഇരുവരും ഭര്ത്താവിന്റെ പേരില് ഒരു ശവകുടീരം നിര്മ്മിക്കുകയും ഇതേതുടര്ന്ന് വൈറലായി മാറിയിരിക്കുകയുമാണ്. കഴിഞ്ഞ വര്ഷം സെപ്തംബര് 18 നാണ് ഇവരുടെ ഭര്ത്താവ് മരണപ്പെടുന്നത്. മരണം കഴിഞ്ഞ ഒരു വര്ഷത്തിനുള്ളില് തന്നെ ഭര്ത്താവിന്റെ ഓര്മ്മക്ക് ശവകുടീരം നിര്മ്മിക്കണമെന്ന് ഇരുവരും തീരുമാനിക്കുകയായിരുന്നു. ഇദ്ദേഹത്തിന്റെ ഒന്നാം ചരമ വാര്ഷികത്തോടനുബന്ധിച്ചാണ് ഇരുവരും ശവകുടീരത്തിന്റെ രൂപം തയ്യാറാക്കിയത്. എന്നാല്, ഭര്ത്താവിന് പുറമേ അവര്ക്ക് തന്നെ വേണ്ടിയും ശവകുടീരം തയ്യാറാക്കി എന്നതാണ് ശ്രദ്ധേയം. 40 വര്ഷം മുന്പാണ് ഇവരുടെ വിവാഹം കഴിഞ്ഞത്. ജീവിതത്തിലുടെ നീളം തന്റെ ഭാര്യമാരെ സന്തോഷിപ്പിക്കാന് അദ്ദേഹം ശ്രമിച്ചിരുന്നു. അതുപോലെ ഭാര്യമാര്ക്കും കൊണ്ടയ്യ ജീവനായിരുന്നു. ജീവിച്ചിരുന്ന കാലത്ത് കൊണ്ടയ്യ എല്ലാവരെയും സഹായിച്ചിരുന്ന മനുഷ്യനായിരുന്നു. അമ്ബലങ്ങള്ക്കും അനാഥാലയങ്ങള്ക്കും അദ്ദേഹം സഹായം ചെയ്തിരുന്നുവെന്നും നാട്ടുകാര് സാക്ഷ്യപ്പെടുത്തുന്നു. മരിക്കുന്നതിന് മുന്പ് 60 ഏക്കറയോളം വരുന്ന സ്ഥലം വിറ്റ അദ്ദേഹം ഒരു വീട് നിര്മ്മിക്കുകയും കുടുംബത്തിന് ശിഷ്ട കാലം ജീവിക്കാനുള്ള പണം സമ്ബാദ്യമായി സൂക്ഷിക്കുകയും ചെയ്തു. സഹോദരിമാരെ പോലെ ജീവിക്കുന്ന ഈ ഭാര്യമാരുടെ അഭേദ്യമായ സ്നേഹത്തൊണ് ഇത് സൂചിപ്പിക്കുന്നതെന്ന് നാട്ടുകാരും പറയുന്നു. നിരവധി പേരാണ് ശവകൂടീരം കാണാനായി രംഗത്തെത്തുന്നത്. ഈ കാലത്ത് ഇത്രയും സ്നേഹവും അനുകമ്ബയും നിലനിര്ത്തുന്ന ഭാര്യ ഭര്ത്താക്കന്മാരെ വളരെ അപൂര്വ്വമായേ കാണാന് കഴിയൂ.